আড়াইহাজার উপজেলার তিনটি ইউনিয়নের বিএনপি সমর্থিত চেয়ারম্যান প্রার্থীর পক্ষে গণসংযোগ করেন যুবদলের কেন্দ্রীয় কমিটির আন্তর্জাতিক বিষয়ক সম্পাদক নজরুল ইসলাম আজাদ। ফতেহপুর ইউনিয়নের বিএনপি সমর্থিত প্রার্থী আব্বাসউদ্দিন, ব্রাহ্মন্দী ইউনিয়নের  বিএনপি সমর্থিত প্রার্থী সামসুল ইসলাম ভুইয়া এবং সাতগ্রাম ইউনিয়নের বিএনপি সমর্থিত প্রার্থী আ. মান্নান মোল্লার পক্ষে তিনি দিনব্যাপী গণসংযোগ করেন। এ সময় তার সঙ্গে ছিলেন আড়াইহাজার উপজেলা বিএনপির সাধারণ সম্পাদক হাবিবুর রহমান হাবু, জেলা ছাত্রদলের সাংগঠনিক সম্পাদক মনিরুল ইসলাম সজল, আড়াইহাজার উপজেলা ছাত্রদলের সভাপতি জুয়েল আহম্মদ জুয়েল, বিএনপি নেতা আবু লায়েছ, আবদু মিয়া, আজহারুল ইসলাম লাভলু, ছাত্রদল নেতা মাহমুদুল্লাহ, রফিকুল ইসলাম, নুরুল আমিন প্রমুখ। গণসংযোগকালে বিএনপির এ জনপ্রিয় নেতা এলাকাবাসীকে বিএনপি মনোনীত  প্রার্থীকে ভোট দিয়ে জনসেবায় সুযোগ করে দেয়ার আহ্বান জানান।